Secure Digital
Nopeusluokat

Muistikorttien nopeukissa käytettiin aiemmin Class-luokitusta Class 2 – Class 10. Nopeuksien kasvaessa luokitustapaa on muutettu, ja nykyisinmilloin? vakiintunein tapa on ilmoittaa kirjoitus- (Write) ja lukunopeudet (Read). Myös V30, V60, V90 sekä U1 ja U3 viittaavat kortin nopeuksiin. Sovellusnopeuksille on annettu omat luokituksensa A1 ja A2. UHS-I ja UHS-II ovat muistikortin väylänopeuksia, joissa UHS-I maksimi on 104 MB/s ja UHS-II jopa 624 MB/s.
SD Express on uudempi formaatti, jonka tavoitteena on moninkertaistaa siirtonopeudet. SD Express julkaistiin SD määrittelyversion 7.0 myötä vuonna 2018. SD Express -väylä perustuu PCI Express ja NVM Express -pohjaiselle väylälle ja protokollalle.
Kortin nopeusluokka määritellään minimikirjoitusnopeudella. Standardin on määritellyt virallinen SD-standardia hallinnoiva SD Association. Luokka Class 1 vastaa 8 Mbit/s (1 Mt/s) kirjoitusnopeutta.
Nykyiset SD- SDHC- ja SDXC-muistikorttien Speed Class ja UHS Speed Class-luokitukset:
| Pienin sarjamuotoinen kirjoitusnopeus | Nopeusluokka | UHS nopeusluokka | Videonopeusluokka | Sovellus |
| --- | --- | --- | --- | --- |
| 2 Mt/s |  Class 2 (C2) | - | - | SD video recording |
| 4 Mt/s |  Class 4 (C4) | - | - | High-definition video (HD) recording including Full HD (from 720p to 1080p/1080i) |
| 6 Mt/s |  Class 6 (C6) | - |  Class 6 (V6) | High-definition video (HD) recording including Full HD (from 720p to 1080p/1080i) |
| 10 Mt/s |  Class 10 (C10) |  Class 1 (U1) |  Class 10 (V10) | Full HD (1080p) video recording and consecutive recording of HD stills (high-speed data bus), real-time broadcasts and large HD video files (UHS bus) |
| 30 Mt/s | - |  Class 3 (U3) |  Class 30 (V30) | 4K video files at 60/120 fps (UHS bus) |
| 60 Mt/s | - | - |  Class 60 (V60) | 8K video files at 60/120 fps (UHS bus) |
| 90 Mt/s | - | - |  Class 90 (V90) | 8K video files at 60/120 fps (UHS bus) |
| Sovelluksen suorituskykyluokka | Pienin yhtäjaksoinen sarjamuotoinen kirjoitusnopeus | Pienin hajaluku | Pienin hajakirjoitus |
| --- | --- | --- | --- |
|  Class 1 (A1) | 10 MB/s | 1 500 IOPS | 500 IOPS |
|  Class 2 (A2) | 10 MB/s | 4 000 IOPS | 2 000 IOPS |
Useilla sovelluksilla ja laitteilla on oikein toimiakseen minimivaatimukset tallennusmedialle. Ennen kortin ostoa onkin hyvä varmistaa laitteen vaatimukset kortin nopeudelle. Standardin vaatimukset täyttävissä korteissa nopeusluokka on selkeästi merkittynä kortin etiketissä. Halvimmista korteista merkintä saattaa puuttua, ja kuluttaja ei voi näin olla varma tallennusmedian soveltuvuudesta käyttötarkoitukseen.
Tyypillinen esimerkki vaativasta sovelluksesta on HD-videokuvaus joka useimmiten vaatii vähintään Class 6 -luokan kortin toimiakseen oikein parhaalla laadulla. Käyttötarkoitukseen liian hitaalla kortilla videokuvaus saattaa pysähtyä kirjoituspuskurin täyttyessä tai videokuvaus pätkiä. Hidas kortti saattaa myös heikentää järjestelmäkameroiden sarjakuvausnopeutta.
Vaihtoehtoinen tapa ilmoittaa kortin nopeus on × rating, jonka kerroin 1× vastaa 1,2 Mbit/s kirjoitusnopeutta. Standardia on aiemmin ja tutummin käytetty yleisesti myös mittaamaan CD-aseminen kirjoitusnopeutta. Siten esimerkiksi 40× (48 Mbit/s) kirjoitusnopeus vastaa 48 Mbit/s (6 Mt/s) nopeutta, joka on suoraan verrannollinen Class 6 -määritelmään.
Taulukko yleisesti käytetyistä korttien nopeusluokista sekä minimikirjoitusnopeudet.
| Luokitus | Suuruusluokka>  (MB/s) | Verrattava nopeusluokka |
| --- | --- | --- |
| 16× | 2.34 |  (13×) |
| 32× | 4.69 |  (27×) |
| 48× | 7.03 |  (40×) |
| 100× | 14.6 |  (67×) |